钦定古今图书集成/明伦汇编/氏族典/第471卷 > 《廖用贤尚友录》 > 蔡伦
## 钦定古今图书集成/明伦汇编/氏族典/第471卷 > 《廖用贤尚友录》 > 蔡伦

按《后汉书蔡伦传》：“伦字敬仲，桂阳人。永平末，给事宫
掖。建初中，为小黄门。和帝即位，转中常侍，豫参帷幄。
伦有才学，尽心敦慎，数犯严颜，匡弼得失。每至休沐，
辄闭门绝宾。后加位尚方令。元初元年，邓太后以伦
久在宿卫，封为龙亭侯，后为长乐太仆。伦初受贾后
讽旨，诬陷安帝祖母宋贵人，及太后崩，安帝始亲万”
机，敕使自致廷尉，伦耻受辱，乃沐浴整衣冠，饮药而
死。国除。